ايزابيل سارلى

ايزابيل سارلى (Isabel Sarli) (9 يوليه 1929 - 25 يونيه 2019) ممثلة بورنوجرافية ارجنتينية ، اسمها بالكامل هيلدا ايزابيل جوريندو سارلى (Hilda Isabel Gorrindo Sarli)

 نشأتها 
اتولدت ايزابيل سارلى يوم 9 يوليه 1929 فى مدينة كونكورديا, انترى ريوس فى الارجنتين ، وأسرتها من اصول اسبانية وايطالية

 فوزها بلقب ملكة جمال الارجنتين 
ايزابيل سارلى كسبت لقب Miss Argentina (ملكة جمال الارجنتين) سنة 1955 واترشحت بعدها لمسابقة ملكه جمال الكون سنة 1955 وخرجت من الدور نصف النهائى للمسابقة ، وتم تكريمها من الراحل خوان بيرون (Juan Peron) رئيس ارجنتين وقتها
 حياتها الفنية 
فى سنة 1955 اتعرفت ايزابيل سارلى على مكتشفها الممثل والمخرج البورنوجرافى الراحل ارماندو بو (Armando Bo) وبسرعة نشأت بينهم قصة حب نتج عنها جوازهم فى سنة 1956 ، وبعدها على طول دخلت عن طريقه فى مجال البورنوجرافيا اللى كونوا فيه ثنائى ناجح مع بعض ومثلوا افلام بورنوجرافية كتيرة من اخراجه كان اشهرهم El Trueno entre las hojas و La Burrerita de Ypacari و La Diosa impura و La Leona و Fuego و Fiebre و Carne . و كانت الافلام دى منها اللى اتصور فى الارجنتين ومنها اللى اتصور فى البرازيل و اوروجواى و باراجواى و ڤينيزويلا ، لغاية لما بقوا هما الاتنين من اشهر النجوم على مستوى قارة امريكا الجنوبيه كلها
 اعتزالها 
فى يوم 8 اكتوبر 1981 مات الممثل ارماندو بو (Armando Bo) جوز ايزابيل سارلى ورفيق حياتها العائلية والفنية ، وبسبب حزنها على فراقه اعلنت ايزابيل سارلى اعتزالها للتمثيل . لكنها رجعت للتمثيل مرة تانية فى سنة 1996 فى فيلم La dama regresa
 تكريمها 
فى يوم 12 اكتوبر 2012 قررت السيدة كريستينا فرنانديز دى كيرشنر (Cristina Fernandez de Kirchner) رئيسة الارجنتين فى الوقت ده تكريم ايزابيل سارلى بمنحها لقب سفيرة الارجنتين للثقافة الشعبية (Argentine Ambassador of Popular Culture)

 وفاتها 
فى يوم 25 يونيه 2019 ماتت ايزابيل سارلى فى بيتها فى بوينوس ايريس عاصمة الارجنتين بعد صراع طويل مع المرض

 مصادر 

 لينكات برانيه 



تصنيف:ممثلات بورنوجرافيات
تصنيف:موديلات عريانة
تصنيف:ممثلات شبقيات
تصنيف:ملكات جمال
تصنيف:ارجنتينيين اسبان
تصنيف:ارجنتينيين طليان
تصنيف:ممثلات بورنوجرافيات أرجنتينيات